[{"text_idx": "#000001", "text": "Trwy gydol y pandemig, mae\u2019r ti\u0302m yn Gwelliant Cymru wedi\u2019i adleoli i gefnogi\u2019r ymateb yn Iechyd Cyhoeddus Cymru. Yn ystod y cyfnod hwn, rydym wedi cefnogi canolfannau galwadau, celloedd diogelu iechyd, dadansoddeg, gweithredu canolfannau samplu poblogaeth, unedau profi symudol a gwelliannau mewn amseroedd cyflenwi labordai. Rwy\u2019n siw\u0302r fy mod wedi hepgor rhywfaint, ond mae\u2019n tynnu sylw at faint mae\u2019r ti\u0302m wedi gallu cefnogi\u2019r gwasanaeth. Rwyf am ddiolch i bawb yn y ti\u0302m am yr ymrwymiad y maen nhw wedi\u2019i ddangos yn ystod y pandemig."}, {"text_idx": "#000003", "text": "Er y gall y system edrych yn wahanol a bydd angen i\u2019n dull ni addasu yn unol a\u0302 hynny, mae\u2019n dal i fod nifer o heriau ar draws pob system, nid yn unig yng Nghymru. Amlinellodd Cymru Iachach werthoedd craidd GIG Cymru. Un o\u2019r gwerthoedd hynny yw rhoi ansawdd a diogelwch cleifion uwchlaw popeth arall. Nid wyf yn credu bod hynny wedi newid; os rhywbeth, wrth inni symud i gyfnod adfer y pandemig, efallai ei bod yn bwysicach nag erioed."}, {"text_idx": "#000004", "text": "Daeth Gwelliant Cymru i fodolaeth dros ddegawd yn o\u0302l fel 1000 o Fywydau, yr ymgyrch dros ddiogelwch cleifion. Yna datblygodd i fod yn di\u0302m a oedd yn angerddol am wella diogelwch. Nawr, ym mis Mai 2021, rwyf am ategu ein hymrwymiad i gefnogi diogelwch a lleihau niwed y gellir ei osgoi yn y system. Mae angen inni ganolbwyntio o hyd ar faterion heriol fel dirywiad aci\u0301wt, atal a rheoli heintiau, cwympiadau, briwiau pwyso, ynghyd a\u0302 llawer o rai eraill. Fodd bynnag, mae angen inni edrych ar ddiogelwch a lleihau niwed ar draws y continwwm gofal yn hytrach na ffocws hanesyddol ar ofal eilaidd, o bosib. Yn ogystal, mae angen inni ystyried sut mae amseroedd aros a llif cleifion yn effeithio ar niwed."}, {"text_idx": "#000005", "text": "Dros yr wythnosau a\u2019r misoedd nesaf byddwn yn canolbwyntio ar weithio gyda sefydliadau i ysgogi gofal mwy diogel sy\u2019n cefnogi ac yn ymgysylltu a\u0302 gwasanaethau ar draws llwybrau cleifion. Rydym yn ymrwymo i rannu arferion arloesol ac i ymgorffori gwella ansawdd ym mhopeth a wnawn, gyda\u2019n gilydd. Rwy\u2019n siw\u0302r fy mod yn siarad dros bawb yn Gwelliant Cymru pan ddywedaf ei bod yn braf bod yn o\u0302l. Cadwch lygad ar ein cyfryngau cymdeithasol i ddilyn ein cynnydd."}, {"text_idx": "#000010", "text": "Sut gall gwaith ti\u0302m a chyfathrebu da helpu i ddarparu gofal diogel, dibynadwy ac effeithiol?\nYmgysylltu a\u0302 chleifion er diogelwch cleifion \u2013 nid yr hyn yr ydych chi\u2019n ei wneud, ond sut rydych chi\u2019n ei wneud.\nDiogelwch Seicolegol \u2013 beth ydyw a pham fod pawb yn siarad amdano yn sydyn?\nFy mhrofiad o seicosis a gwellhad\nAdeiladu Ti\u0302m Gofal Canolraddol gan enillwyr Gwobrau GIG Cymru 2022 \u2013 Bwrdd Iechyd Prifysgol Hywel Dda"}]